Red Bull SoundClash este lupta în care creativitatea muzicală, energia debordantă și originalitatea fără limite sunt armele pe care artiștii le folosesc să câștige inima și votul publicului. În 2024, bătălia va fi mai neașteptată ca niciodată: artiștii vin din zone muzicale cât se poate de diferite, iar soundul fiecăruia se află la polul opus. Primul competitor este deja pregătit să se prezinte. Dar până atunci, haide să-ți aduci aminte ce este Red Bull SoundClash.
CE ESTE RED BULL SOUNDCLASH?
Red Bull SoundClash oferă spațiul de joacă de care artiştii au nevoie pentru o confruntare creativă fără precedent: 2 scene, 4 runde provocatoare şi un public care decide învingătorul.
🎤 THE WARM UP:
Fiecare trupă cântă 3 piese din repertoriul propriu.
🎤 RUNDA 1: 'THE COVER'
Artiştii interpretează o melodie celebră în stilul propriu.
🎤 RUNDA 2: 'THE TAKEOVER'
Un artist începe o piesă, celălalt o preia din mers şi o continuă în stilul propriu, apoi se inversează rolurile... timp de 4 piese.
🎤 RUNDA 3: 'THE CLASH'
Artiștii interpretează 3 piese proprii în 3 stiluri muzicale diferite.
🎤 RUNDA 4: 'THE WILDCARD'
Fiecare trupă aduce pe scenă un invitat special surpriză.
În mijlocul publicului se va afla suspendat un microfon, care va înregistra zgomotele de susținere pe care acesta le face pentru artistul preferat. Un decibelmetru va măsura nivelul sunetului și astfel se va decide cine câștigă o anumită rundă. La final, se trec în revistă toate rundele, iar artistul care a adunat cei mai mulți decibeli e declarat învingător.
SĂ BATĂ TOBELE PENTRU PRIMUL CONCURENT: CONNECT-R
Primul artist care va urca pe scena Red Bull SoundClash în acest an este Connect-R. Cu o experiență de aproape 30 de ani în industria muzicală, ca interpret și producător muzical, Connect-R are o istorie artistică bogată, cât pentru zece vieți.
În 2000, Connect-R a fondat Veritasaga, alături de Jivago, Preaetor și Dribbler. Apoi, prima colaborare cu un nume mare din showbiz-ul românesc a fost pentru melodia "Fără Nume", a trupei R.A.C.L.A. La scurt timp după aceea, el a fost invitat să facă din nou echipă pentru un alt album, numit "Pătratul Roșu", și tot atunci a început și cariera sa de producător muzical, compunând întregul album R.A.C.L.A., numit "Dexteritate".
Pentru mine, participarea la Red Bull SoundClash este un punct bifat, pentru că îi știu istoria și, evident, voiam să fac și eu parte din ea.
"Dacă Dragostea Dispare", semnată de Connect-R, este prima piesă românească de pe YouTube care a fost vizionată de nu mai puțin de 1 milion de ori! Azi, piesa are peste 13 milioane de vizualizări. Ei i-au urmat o mulțime de piese care, de-a lungul anilor, au devenit hituri și au rulat în heavy-rotation pe posturile naționale de radio.
De la rap și hip-hop până la R&B și soul, Connect-R nu se teme să experimenteze, să se reinventeze și să aducă noutate în muzica lui. La Red Bull SoundClash, polivalența lui își va arăta încă o dată forțele.
"Pentru mine, participarea la Red Bull SoundClash este un punct bifat, pentru că îi știu istoria și, evident, voiam să fac și eu parte din ea. Am văzut și confruntările, câteva dintre ele, și m-am bucurat foarte tare când a venit propunerea spre mine, pentru că Red Bull SoundClash e ușor elitist când vine vorba de artiști și e firesc să mă bucur. Proba mea preferată e The Clash, unde trebuie să cântăm trei piese de la noi în mai multe stiluri, deoarece consider că polivalența e o chestie cu care m-am născut și-mi vine mănușă. Am început deja să ne pregătim, este o muncă de echipă în primul rând, cu aranjări, cu instrumentiști, cu scenarist, pentru că o s-avem și-un mic scenariu acolo. Am luat totul cât se poate de serios și eu cred că suntem undeva cu show-ul la 80%", spune Connect-R.
CINE ESTE OPONENTUL LUI CONNECT-R?
Zda, DJ și om de radio, împreună cu Sebastian Coțofană, gazda show-ul YouTube Poliția Muzicii, vor concura unul împotriva celuilalt și, prin întrebări bine țintite, vor încerca să afle cu cine va urca pe scenă Connect-R pe 23 mai la Romexpo. Așa că, notează-ți în calendar ziua de 26 martie și fii alături de Zda și Coțofană pentru a afla LIVE cine-i oponentul lui Connect-R la ediția Red Bull SoundClash de anul acesta.
EARLY BIRD: BILETELE S-AU PUS ÎN VÂNZARE
Biletele la Red Bull SoundClash 2024 s-au pus în vânzare aici. Timp de două săptămâni, poți achiziționa biletul tău la prețul de 80 de lei.
Red Bull SoundClash este un eveniment care se adresează persoanelor care au împlinit vârsta de 18 ani.